ปรับการแต่งหน้า การใส่เครื่องประดับ การทำผม
ลงบรอนเซอร์บริเวณไรผม โดยใช้สีที่เข้มกว่ารองพื้นนิดหน่อยจะช่วยให้แลดูหน้าผากเล็กลง ที่สำคัญ อย่าลืมเกลี่ยรองพื้นและบรอนเซอร์ให้ดูธรรมชาติด้วยล่ะ แต่งตาให้โฉบเฉี่ยวด้วยอายชาโดว์และอายไลน์เนอร์จะช่วยทำให้ดวงตาเป็นจุดสนใจมากขึ้น การแต่งตายังสามารถปรับรูปหน้าของคุณได้ด้วย สำหรับลุคกลางคืน ให้แต่งตาแบบสโมกกี้ด้วยสีเทา สีน้ำเงินและสีม่วงหรือสีน้ำตาล เริ่มจากการลงสีบนเปลือกตาจากโคนขนตาไปจนถึงรอยพับเปลือกตา จากนั้นใช้สีโทนเดียวกันแต่เข้มขึ้นลงที่รอยพับเปลือกตาและใช้แปรงเกลี่ยสีโดยวาดแปรงไปมาเหมือนที่ปัดน้ำฝน ไฮไลท์บริเวณกระดูกโหนกคิ้วด้วยสีโทนนู้ดที่สว่างกว่าผิว 1 - 2 เฉด สุดท้ายปิดงานด้วยอายไลน์เนอร์และมาสคาร่า ใช้แปรงปัดบลัชออนบริเวณโหนกแก้มด้วยสีสว่างๆ เช่น สีส้มพีชหรือสีกุหลาบอ่อนๆ ลองปัดแก้มในทิศทางชี้ขึ้นไปทางหางตา วิธีนี้จะช่วยให้แก้มของคุณดูยกขึ้นและช่วยให้หน้าผากดูเล็กลงด้วย การใส่หมวกจะช่วยปกปิดหน้าผากของคุณและเป็นตัวบ่งบอกสไตล์การแต่งตัวของคุณด้วย ถ้าคุณกำลังจะไปเที่ยวทะเล ให้ใส่หมวกปีกกว้าง เพราะจะช่วยทั้งอำพรางหน้าผากของคุณและยังช่วยปกป้องใบหน้าของคุณจากแสง UV อีกด้วย การมีคิ้วที่ตกแต่งมาอย่างดีนับว่าเป็นเครื่องประดับที่ดีที่สุดอย่างหนึ่งที่คุณสามารถใช้ได้กับเกือบทุกสถานการณ์ ใช้ดินสอเขียนคิ้วหรือมาสคาร่าคิ้วเติมคิ้วให้เต็ม อย่าลืมใช้แปรงหรือดินสอวาดเส้นสั้นๆ เลียนแบบขนคิ้วและเน้นการเติมสีบริเวณขอบของคิ้วคุณ ใช้มาสคาร่าคิ้วแบบใสเพื่อทำให้ขนคิ้วของคุณดูดีและอยู่ทรงไปทั้งวัน ใช้เครื่องประดับเพื่อดึงดูดความสนใจออกจากหน้าผากของคุณโดยใส่สร้อยคอเส้นใหญ่ๆ หรือต่างหูห้อยระย้า วิธีที่ดีที่สุดในการซ่อนหน้าผากของคุณคือการไปที่ร้านตัดผมและให้ช่างตัดผมหน้าม้าให้ หน้าม้าแบบไล่ระดับไปด้านข้างเป็นทรงพื้นฐานที่เหมาะกับคนหน้าผากกว้าง แต่ทรงนี้ก็ไม่ได้เหมาะกับทุกรูปหน้าเสมอไป นั่นรวมไปถึงความเข้ากันกับรูปทรงจมูกของคุณด้วย ผมหน้าม้ามีให้เลือกหลายทรงมากๆ ลองหยิบนิตยสารขึ้นมา เลือกทรงผมหน้าม้าที่ชอบแล้วลองถามช่างทำผมของคุณว่าทรงนี้เหมาะกับรูปหน้าของคุณหรือไม่ ผมหน้าม้าซอยไล่ระดับ จะเป็นแบบแสกกลางหรือแสกข้างก็ได้ เป็นอีกทางเลือกสำหรับคนหน้ากลม ถ้าคุณอยากรวบผม ควรจะรวบผมให้ไม่เกินระดับกลางศีรษะ เหลือปอยผมด้านหน้าไว้เล็กน้อยเพื่อหนีบหรือม้วนด้วยความร้อนต่ำ ผมทรงนี้จะช่วยเป็นกรอบหน้าให้คุณได้ดีเลยทีเดียว พยายามหลีกเลี่ยงการทำผมปาดเรียบไปด้านหลัง รวมถึงการทำผมทรงหางม้าและเกล้ามวยแบบรวบตึงด้วย การมีหน้าผากกว้างหมายถึงหน้าของคุณจะดูยาวขึ้นด้วย การทำผมตรงจะยิ่งทำให้หน้าดูยาวขึ้นไปอีก การทำผมลอนจะช่วยดึงความสมดุลกลับมาให้ใบหน้า ใช้ผลิตภัณฑ์เพิ่มวอลุ่มให้ผมในขั้นตอนการม้วนหรือเป่าผม พร้อมกับใช้หวีไดร์ ผมสั้นทรงบ๊อบเทที่มีปลาย 2 ข้างไม่เท่ากันจะช่วยดึงดูดสายตาออกจากหน้าผากของคุณมาที่ปลายผมของคุณแทน
คอนทัวร์เพิ่มมิติ. ดึงจุดสนใจมาที่ดวงตา. ปัดแก้มปรับรูปหน้า. ใส่หมวกน่ารักๆ . เขียนคิ้วให้เต็มและเป็นทรง. ใส่สร้อยคอหรือต่างหูที่สะดุดตา. ตัดผมหน้าม้า. รวบผมแบบหลวมๆ ในระดับต่ำ. ทำให้ผมดูมีน้ำหนักด้วยการสร้างเลเยอร์. สวยด้วยบ๊อบเท.
https://www.wikihow.com/Hide-a-Big-Forehead https://www.wikihow.com/Hide-a-Big-Forehead https://www.wikihow.com/Hide-a-Big-Forehead
Adjusting Your Makeup Wearing Accessories Styling Your Hair